Rikunarita-ORG/Wikinium huggingface dataset:
# நியூ கினி

நியூ கினி
New Guinea| நியூ கினியின் அரசியல் பிரிவு |
| புவியியல் |
| அமைவிடம் | ஆஸ்திரேலியாவுக்கு வடக்கே |
| ஆள்கூறுகள் | ﻿ / ﻿ |
| உயர்ந்த புள்ளி | புன்சாக் ஜெயா |
| நிர்வாகம் |
| **இந்தோனேசியா** |
| மாகாணங்கள் | பப்புவா மேற்கு பப்புவா |
| **பப்புவா நியூ கினி** |
| மாகாணங்கள் | நடு சிம்பு கிழக்கு மலைநாடு கிழக்கு செப்பிக் எங்கா வளைகுடா மடாங் மொரோப் ஓரோ தெற்கு மலைநாடு மேற்கு மேற்கு மலைநாடு மேற்கு செப்பிக் மில்னி விரிகுடா தேசிய தலைநகர மாவட்டம் |
| மக்கள் |
| மக்கள்தொகை | ~ 7.5 மில்லியன் (2005) |

**நியூ கினி** (*New Guinea*, பிசின மொழி: *Niugini*, டச்சு: *Nieuw-Guinea*) என்பது கிறீன்லாந்துக்கு அடுத்ததாக உலகின் இரண்டாவது பெரிய தீவாகும். இதன் நிலப்பரப்பு 786,000 கிமீ2. அமைதிப் பெருங்கடலின் தென்மேற்கே, மலாயு தீவுக்கூட்டத்தின் கிழக்கே அமைந்துள்ளது. புவியியல் ரீதியாக ஆஸ்திரேலியாவின் அதே கண்டத்தட்டிலேயே நியூ கினி தீவும் உள்ளது. இங்கு உலகின் எட்டு கொடுமுடிகளில் ஒன்றான 4,884 மீட்டர் உயரம் கொண்ட புன்சாக் ஜெயா மலை உள்ளது.

தற்போது டொரெஸ் நீரிணையில் இருந்து கடைசிப் பனிக்காலத்தின் போது ஏற்பட்ட வெள்ளத்தினால் இது ஆஸ்திரேலியப் பெரும் பகுதியில் இருந்து பிரிந்தது.. மானிடவியல் அணுகுமுறையில், நியூ கினி மெலனீசியாவின் ஒரு பகுதியாகக் கருதப்படுகிறது. அரசியல் ரீதியாக, இத்தீவின் மேற்குப் பகுதி இந்தோனேசியாவின் மேற்கு பப்புவா மாகாணத்தைக் கொண்டுள்ளது. இத்தீவின் கிழக்குப் பகுதி பப்புவா நியூ கினி நாட்டின் பெரும்பாகத்தைக் கொண்டுள்ளது. நியூ கினித் தீவின் மொத்த மக்கள் தொகை 7.5 மில்லியன் (மக்கள்தொகை அடர்த்தி: 8 நபர்/கிமீ2).

## வரலாறு

16ம் நூற்றாண்டில் எசுப்பானிய நாடுகாண் பயணிகள் இத்தீவை முதன் முதலில் கண்டுபிடித்து, *Nueva Guinea* என்ற பெயரில் அழைத்தார்கள். அண்மைக் கால வரலாற்றில் நியூ கினியின் மேற்குப் பகுதி டச்சுக் கிழக்கிந்தியக் கம்பனியின் குடியேற்ற நாடுகளில் ஒன்றாக வகைப்படுத்தப்பட்டிருந்தது. செருமானியர்கள் முதலாம் உலகப் போரிற்கு முன்னர் இத்தீவின் கிழக்குப் பகுதியின் வடக்குக் கரையைக் கைப்பற்றி செருமானிய நியூ கினி எனப் பெயரிட்டனர். அதே வேளையில், தென்கிழக்குப் பகுதியை பிரித்தானியா கோரியது. வெர்சாய் ஒப்பந்தத்தை அடுத்து, செருமானியப் பகுதி ஆஸ்திரேலியாவிற்குக் கொடுக்கப்பட்டது. கிழக்குப் பகுதி 1975 ஆம் ஆண்டில் ஆத்திரேலியாவிடம் இருந்து விடுதலை பெற்று பப்புவா நியூ கினி என்ற தனி நாடானது. தீவின் மேற்குப் பகுதி 1961 ஆம் ஆண்டில் டச்சுக்களிடம் இருந்து விடுதலை பெற்றது, ஆனாலும் இது உடனடியாகவே சர்ச்சைக்குரிய சூழ்நிலையில் இந்தோனேசியாவின் பகுதியாக ஆக்கப்பட்டது.

## இதனையும் காண்க

* மேற்கு பப்புவா, இந்தோனேசியாவின் மாகாணம்
* மேற்கு நியூ கினி

## மேற்கோள்கள்

## வெளி இணைப்புகள்

* "நியூ கினியின் கண்டுபிடிப்பு" George Collingridge பரணிடப்பட்டது 2010-11-29 at the வந்தவழி இயந்திரம்
* பப்புவாவெப் பரணிடப்பட்டது 2021-01-16 at the வந்தவழி இயந்திரம்
# பெருஞ் சமவெளி

|  |
| --- |
| பெருஞ் சமவெளி |
| பெருஞ்சமவெளி மாநிலங்கள் |
| வட்டாரம் |
|  பெருஞ்சமவெளியின் காட்சி - லிங்கன், நெப்ராஸ்கா  |
| நாடு |  ஐக்கிய அமெரிக்கா  கனடா |
|  |
| நீளம் | 3,200 கிமீ (1,988 மைல்) |
| அகலம் | 800 கிமீ (497 மைல்) |
| பரப்பு | 13,00,000 கிமீ² (5,01,933 ச.மைல்) |
|  |
|  பெருஞ் சமவெளியின் தோராயமான பரப்பு

 பெருஞ் சமவெளியின் தோராயமான பரப்பு

 |

**பெருஞ் சமவெளி** (*Great Plains*, சிலநேரங்களில் "the Plains") ஐக்கிய அமெரிக்காவின் மிசிசிப்பி ஆற்று உயர்புல் பிரெய்ரி புல்வெளிகளுக்கு மேற்கிலும் கனடா, அமெரிக்க ராக்கி மலைத்தொடருக்கும் இடையேயுள்ள பரந்த சமமான நிலப்பகுதி (சமவெளி) ஆகும்; இது பெரும்பாலும் பிரெய்ரி புல்வெளிகள், ஸ்டெப்பி புல்வெளிகள், மற்றும் பிற புல்வெளிகளால் அமைந்துள்ளது. இதில்:

* ஐக்கிய அமெரிக்க மாநிங்களான கேன்சஸ், நெப்ராஸ்கா, வடக்கு டகோட்டா, தெற்கு டகோட்டா முழுமையும்
* கொலராடோ, மொன்ட்டானா, மினசோட்டா, நியூ மெக்சிகோ, ஓக்லகோமா, டெக்சஸ், வயோமிங் மாநிலங்களின் சில பகுதிகளும்
* கனடிய மாகாணங்கள் ஆல்பர்ட்டா, மானிட்டோபா, சஸ்காச்சுவான் ஆகியவற்றின் தென் பகுதிகளும்

அடங்கும்.
இப்பகுதி பெரும் திறந்தவெளி கால்நடைப்பண்ணைகளுக்காகவும் உலர்நில வேளாண்மைக்காகவும் அறியப்படுகின்றது.

கனடியப் பகுதியில் உள்ள சமவெளி கனடியப் பிரெய்ரிகள் எனப்படுகின்றன. ஆல்பர்ட்டா, சஸ்காச்சுவானின் தென்பகுதி, தென் மானிட்டோபாவின் குறுகிய பகுதிகளில் இது பரவியுள்ளது. சிறு புவியியல் பகுதியாக இருப்பினும் இந்த மூன்று மாகாணங்களின் பெரும்பாலான மக்கள்தொகை இங்குதான் வசிக்கின்றனர்.

பெருஞ்சமவெளியின் நிலப்படம் - இதில் சிவப்பாக காட்டப்பட்டுள்ள கோடு 100வது நெடுங்கோடு ஆகும்
பெருஞ்சமவெளிப் பகுதியில் கோடைக்காலம் வெப்பமாகவும் ஈரப்பதம் மிகுந்தும் குளிர்காலங்கள் மிகவும் குளிர்ந்தும் காணப்படும். இங்கு காட்டெருதுகள் பெருமளவில் இருந்தன; அதுவே இங்குள்ள மக்களின் முதன்மை உணவாகவும் இருந்தது. தற்போது இங்கு கால்நடைகளுக்கும் மக்களுக்கும் தேவையான தானியங்கள் விவசாயம் செய்யப்படுகின்றன.

## மேற்கோள்கள்

## வெளி இணைப்புகள்

* வடக்கு டகோட்டா மாநில பல்கலைக்கழகம்: *பெருஞ் சமவெளியின் புவிசரிதவியற் கதை* பரணிடப்பட்டது 2009-03-05 at the வந்தவழி இயந்திரம்
* கேன்சஸ் பாரம்பரியக் குழு: *தொல்குடி பிரெய்ரி, பேணல், மலர்கள், மற்றும் ஆராய்ச்சி*
* Library of Congress: *Great Plains*
* University of Nebraska-Lincoln: *The Great Plains Study*
# அமெரிக்கக் காட்டெருது

| அமெரிக்கக் காட்டெருது |
| --- |
|  |
| *B. b. bison* Alternate image Historic drawing Bison call audio |
| காப்பு நிலை |
|  அச்சுறு நிலையை அண்மித்த இனம்  (IUCN 3.1) |
| உயிரியல் வகைப்பாடு |
| திணை: | விலங்கினம் |
| தொகுதி: | முதுகுநாணி |
| வகுப்பு: | பாலூட்டி |
| வரிசை: | even-toed ungulate |
| குடும்பம்: | Bovidae |
| துணைக்குடும்பம்: | Bovinae |
| பேரினம்: | *காட்டெருது* |
| இனம்: | B. bison |
| இருசொற் பெயரீடு |
| Bison bison (லின்னேயசு, 1758) |
| துணையினம் |
| *B. b. athabascae*
*B. b. bison* |
|  |
| வேறு பெயர்கள் |
| *Bos americanus* *Bos bison* *Bison americanus* *Bison bison montanae* |

அமெரிக்கக் காட்டெருது #WPWP

**அமெரிக்கக் காட்டெருது** அல்லது **அமெரிக்க பைசன்** (*American bison*) எனப்படுவது 19ம் நூற்றாண்டுக்கு முன்பு வட அமெரிக்கக் கண்டத்தில் பெருந்தொகையில் காணப்பட்ட காட்டெருது இன விலங்கு ஆகும். அமெரிக்க முதற்குடி குழுக்கள் பலவற்றின் உணவு, பொருளாதார, ஆன்மீக மூலதாரமாக அமைந்த இந்த விலங்குகள் ஐரோப்பியரின் வருகையின் பின்பு அவர்களால் பெருந்தொகையில் வணிகத்துக்காக வேட்டையாடப்பட்டு இன அழிவின் நிலைக்குத் தள்ளப்பட்டன. அண்மைக் காலத்தில் இவை சில தேசியப் பூங்காக்ககளில் மீள் அறிமுகப்படுத்தப்பட்டு மீண்டு வருகின்றன. இன்று ஐக்கிய அமெரிக்காவில் வாழும் மிகப் பெரிய விலங்கு இதுவே ஆகும்.

## வாழிடம்

அமெரிக்கக் காட்டெருதுகள் ஆற்றுப் பள்ளத்தாக்குகளிலும் பிரெய்ரிப் புல்வெளி, மற்றும் சமவெளிப் பகுதிகளிலும் வாழ்கின்றன. மேலும் செங்குத்தாக அமையாத மலைப்பாங்கான பகுதிகளிலும் வாழ்கின்றன.

## மேற்கோள்கள்
# கூட்டு வாழ்க்கை

ரெமோரா உணவுதுண்டு மற்றும் இடப்பெயற்சிக்காக பெரிய மீன்களில் தங்களை .இணைத்துக் கொள்ள உதவும்சிறப்பு அமைப்பு

**கூட்டு வாழ்க்கை** (*Commensalism*) என்பது, சுற்றுச்சூழலில், இரண்டு உயிரினங்களுக்கு இடையில் உள்ள உறவுகளின் தொகுப்பாகும், இரண்டு உயிரினங்களில், ஒரு உயிரினம் மற்ற உயிாியின் நலன்களை பாதிக்காது. இது பங்கிடு வாழ்விற்கு முரணாக உள்ளது. இதில் இரு உயிரினங்களும் ஒன்றுக்கொன்று நன்மை பயக்கும், ஏமென்சாலிசம்-  ஒன்று பயனடையும் மற்றொன்று பாதிக்கப்படாது, ஒட்டுண்ணி வகையில்  ஒன்று பாதிக்கப்படும் போது ஒன்று நன்மை பயக்கும். "Commensalism" என்ற வார்த்தை "commensal" என்ற வார்த்தையிலிருந்து பெறப்பட்டது, அதாவது மனித சமூக தொடர்புகளில் "பகிா்வு அட்டவணையில் சாப்பிடுவதாகும்",  பிரஞ்சு மூலம் மத்தியதர லத்தீன் மொழிச்சொற்களில் இருந்து " -, பொருள் "ஒன்றாக", மற்றும் மென்சா, அதாவது "அட்டவணை" அல்லது "உணவு"என்பதாகும் . வேட்டையாடுகின்ற விலங்குகளை பின்பற்றுகின்ற சடலத்தை உண்பவர்களைப் போல் இரண்டாவது விலங்குகளால் கழிவுப்பொருட்களைப் பயன்படுத்துவதை விவரிப்பதற்கு இந்த சொல் பயன்படுத்தப்பட்டது, ஆனால் அவர்கள் உணவை முடிக்கும்வரை காத்திருந்து உணவு பெறப்பட்டது.

உயிரியலில், கமன்சாலிசம் இரு இனங்களின் தனிநபர்களுக்கிடையேயான ஒரு தொடர்பாகும் இதில் ஒரு இனம் மற்றவர்களிடமிருந்து உணவு அல்லது வேறு நன்மைகள் பெறுகிறது அல்லது பின்தொடர்கிறது அல்லது பயனில்லாமலும் உள்ளது. பயன் பெறும் இனங்கள் ஆதார வகைகளிலிருந்து ஊட்டச்சத்துக்கள், தங்குமிடம், ஆதரவு அல்லது வாகனம் ஆகியவற்றைப் பெறலாம். பொதுவான உறவு பெரும்பாலும் ஒரு பெரிய ஆதார உயிாி மற்றும் ஒரு சிறிய பயனடையும் உயிாிக்கும் இடையேஆனது; ஆதார உயிரினம் மாற்றமடையாதது, அதேசமயத்தில் தாங்குயிாி இனங்கள் அதன் பழக்கவழக்கங்களோடு பெரும் கட்டமைப்பு மாற்றம்பெறும். சுறாக்கள் மற்றும் பிற மீன்களுடன் இணைந்த சவாரி இவ்வமைப்பு போன்றவை. ரிமோரா மற்றும் பைலட் மீன் இரண்டும் தங்கள் ஆதார உணவுகளின் மிச்சங்களை உண்கின்றன. பல பறவைகள் மேய்ச்சல் பாலூட்டிகளின்மீதுள்ள பூச்சிகளை உண்ணும் போது மற்ற பறவைகள் மண் கிளறுதலின் மூலம் உணவைப் பெறுகின்றன. பல்வேறு கடிக்கும் பேன்கள்பி,ளியா மற்றும் பறக்கும் பூச்சிகள் கூட்டு வாழ்வு வாழ்பவை. இவை பறவைகளின் இறக்கைகள் மற்றும் பாலூட்டிகளில் இருந்து தோலின் மெல்லிய செதில்களில் தீங்கு விளைவிக்காது வாழ்பவை.

1876 இல் பியர்-ஜோசப் வான் பெனெடென் "commensalism" என்ற வார்த்தையை அறிமுகப்படுத்தினார்.

## இதனையும் பார்க்கவும்

* ஒட்டுண்ணி வாழ்வு – ஒரு உயிரினம் மற்றொரு உயிரினத்தின் இழப்பில் பயன்பெறும் இடத்தில்
* ஒன்றிய வாழ்வு – இரு வேறுபட்ட உயிரியல் இனங்களிடையே உயிரினங்கள், நெருக்கமாகவும், நீண்ட காலத்துக்கும் இணைந்து வாழும் முறையாகும்
* நுண்ணுயிர்கட்டு

## சான்றுகள்

## வெளி இணைப்புகள்

* பொதுவகத்தில் கூட்டு வாழ்க்கை தொடர்பாக ஊடகக் கோப்புகள் உள்ளன.
* "Commensalism". *Encyclopædia Britannica*.
# அணில்

| அணில்கள் Squirrels புதைப்படிவ காலம்: |
| --- |
|  |
| Various members of the family Sciuridae

|  |  |  |
| --- | --- | --- |
| *Callosciurus prevostii* | *Tamias sibiricus* | *Tamiasciurus hudsonicus* |
| *Sciurus niger* | *Spermophilus columbianus* |  |
| *Xerus inauris* |  | *Cynomys ludovicianus* |

 |
| உயிரியல் வகைப்பாடு |
| திணை: | விலங்கினம் |
| தொகுதி: | முதுகுநாணி |
| வகுப்பு: | பாலூட்டி |
| வரிசை: | கொறியுயிர் |
| துணைவரிசை: | Sciuromorpha |
| குடும்பம்: | **Sciuridae** Johann Fischer von Waldheim, 1817 |
| Subfamilies and tribes |
| * Subfamily Ratufinae
* Subfamily Sciurillinae
* Subfamily Sciurinae
	+ Tribe Sciurini
	+ Tribe Pteromyini
* Subfamily Callosciurinae
	+ Tribe Callosciurini
	+ Tribe Funambulini
* Subfamily Xerinae
	+ Tribe Xerini
	+ Tribe Protoxerini
	+ Tribe Marmotini

and see text |

**அணில்** (ஒலிப்பு) (*Squirrel*) மரத்தில் வசிக்கும் ஒரு கொறிணி ஆகும். அணில்கள் அமெரிக்கா, ஐரோவாசியா மற்றும் ஆபிரிக்காவையும் தாய் நாடாக கொண்டவை. பின்னர் ஆத்திரேலியாவுக்கு அறிமுகப்படுத்தப்பட்டன. . இவை 40 மில்லியன் ஆண்டுகளுக்கு முன்பே வாழ்ந்துள்ளன என ஆராய்ச்சிகள் கூறுகின்றன.

## உடல் அமைப்பு

அணில்
இந்தியாவில் காணப்படும் அணில்கள் வெளிர்சாம்பல் நிறத்தில் முதுகில் மூன்று கோடுகளுடன் காணப்படும். வால் அடர்த்தியான முடிகளுடன் மென்மையாக இருக்கும்மு. முதுகுப் பகுதியில் சிறியளவிலான மூன்று கோடுகள் காணப்படும். சிறிய கால்களுடன் மரங்களில் ஏறுவதற்கு வசதியாக கூர்மையான நகங்கள் இருக்கும். இவற்றின் முன்பற்கள் சற்று பெரியதாக கூர்மையாக இருக்கும். அணில்கள் கொறிக்கும் பாலூட்டி இனத்தைச் சேர்ந்தவை. பழங்களுக்குப் பெரும் சேதம் விளைவிப்பவை.
கொறிக்காவிட்டால், முன்பற்களை அரைக்காவிட்டால் இவை வளர்ந்து வாயை அசைக்க முடியாதபடி செய்துவிடும். அதனால் அணில் பட்டினியால் இறந்து விடும்.

## வசிப்பிடம்

அணில் மரங்களிலும், வீடுகளில் மறைவான இடங்களில் பறவையைப்போல் கூடு கட்டியும் வசிக்கும். தேங்காய் நார், பஞ்சு முதலியவைகளைக் கொண்டு கூடுகட்டும்.

## வாழ்க்கைமுறை

அணில்கள் குட்டி போட்டு தங்கள் இனத்தைப் பெருக்குகின்றன. அணில்கள் தங்களுக்கு ஆபத்து வரும் போது பயங்கரமாக ஒலியெழுப்பி எதிரியின் கவனத்தைத் திசை திருப்பும்.

## மேற்கோள்கள்
# உயிரிக்கிளை

உயிரினக்கிளை படநிலை
உயிரினக்கிளைப் படம்
**உயிரினக்கிளை** (Clade) என்பது உயிரியல் வகைப்பாட்டியல் முறைமையின் புதிய அணுகுமுறை அலகுகளில் ஒன்றாகும். உயிரின வகைப்பாட்டு அறிவியலின் தொடக்க காலத்தில், ஒரு உயிரினத்தின் புறத்தோற்றங்களையும், உடலின் உள்ளமைப்புகளையும் கொண்டு வகைப்படுத்துதல் முறைமை கடைபிடிக்கப்பட்டன. உயிரின மரபியல் துறையின் வளர்ச்சியும், கணினியியல் வளர்ச்சியும், பரிணாமயியல் வளர்ச்சியும் ஏற்பட்ட பிறகு, ஒரே உயிரியிலிருந்து உருவான, ஒத்த மரபணுக்களைக் கொண்டவைகளைக் கொண்டு, கணிய பரிணாம மரபியல் நுட்பங்களை அடிப்படையாகக் கொண்டு, உயிரினக்கிளை என்ற அலகு உருவாக்கப்பட்டு, பன்னாட்டு உயிரியல் அறிஞர்களால் பின்பற்றப்படுகிறது.
இந்த அலகினைக் கொண்டே, உயிரினக்கிளை படத்தினை உருவாக்கினர்.

## மேற்கோள்கள்
# லெப்போரிடே

ParaHoxozoa

| முயல்கள் மற்றும் குழிமுயல்கள் புதைப்படிவ காலம்:இயோசீன்-ஹோலோசீன் |
| --- |
|  |
| ஆர்க்டிக் முயல் (*Lepus arcticus*) |
| உயிரியல் வகைப்பாடு  |
| தொகுதி: | முதுகுநாணி |
| வகுப்பு: | பாலூட்டி |
| வரிசை: | லகோமோர்பா |
| குடும்பம்: | **லெபோரிடே** பிஸ்சர் டி வல்தெயிம், 1817 |
| பேரினங்கள் |
| *அமிமி முயல்*
*Bunolagus*
*Nesolagus*
*Romerolagus*
*Brachylagus*
*Sylvilagus*
*Oryctolagus*
*Poelagus*
*ஹிஸ்பிட் முயல்*
*Pronolagus*
*முயல்*
†*Aztlanolagus* |

**லெபோரிடே** என்பது முயல்கள் மற்றும் குழிமுயல்களின் குடும்பம் ஆகும். தற்போது வாழ்கின்ற பாலூட்டிகளில் சுமார் 60க்கும் மேற்பட்ட உயிரினங்களை இது உள்ளடக்கியுள்ளது. *லெபோரிடே* என்ற இலத்தீன் வார்த்தைக்கு "*லெபஸ்* (முயல்) ஐப் போன்று உள்ளவை" என்று பொருள். லெபோரிடே மற்றும் பைகாக்கள் பாலூட்டி வரிசையான லகோமோர்பாவின் கீழ் வருகின்றன. லெபோரிடே குள்ள, உரோமம் நிறைந்த வால்கள் மற்றும் நீளமான காதுகள் ஆகியவற்றைக் கொண்டுள்ளதால் பைகாக்களிலிருந்து வேறுபடுகின்றன.

## உசாத்துணை

விக்கிமீடியா பொதுவகத்தில்,
 லெப்போரிடே
என்பதில் ஊடகங்கள் உள்ளன.
# லோர்ட் ஹாவ் தீவு

லோர்ட் ஹாவ் தீவு
Lord Howe Island| புவியியல் |
| --- |
| அமைவிடம் | லோர்ட் ஹாவ் தீவுக் கூட்டம் |
| ஆள்கூறுகள் | ﻿ / ﻿ |
| முக்கிய தீவுகள் | லோர்ட் ஹாவ் தீவு, ஆட்மிரால்ட்டி தீவுகள், மட்டன் பறவை தீவுகள், போல் பிரமிட் |
| உயர்ந்த புள்ளி | கவர் மலை |
| நிர்வாகம் |
| **ஆஸ்திரேலியா** |
| நிர்வாகப் பிரிவு | நியூ சவுத் வேல்ஸ் மாநிலத்தின் இணைக்கப்படாத பகுதி லோர்ட் ஹாவ் தீவு சபையின் தன்னாட்சி போர்ட் மக்குவாரி தேர்தல் தொகுதியின் ஒரு பகுதி |
| பெரிய குடியிருப்பு | லோர்ட் ஹாவ் தீவு (மக். 347) |
| மக்கள் |
| மக்கள்தொகை | 347 நிரந்தர வதிவுரிமை உடையோர். ஒரே தடவை 400 இற்கு மேற்படாத உல்லாசப் பயணிகள் மட்டுமே இங்கு அனுமதிக்கப்படுவர் |

**லோர்ட் ஹாவ் தீவு** (*Lord Howe Island*, (ஒலிப்பு: /ˈhaʊ/) என்பது ஆஸ்திரேலியாவின் பெருநிலப்பரப்பில் இருந்து 600 கி.மீ. (370 மைல்) கிழக்கே பசிபிக் பெருங்கடல் பகுதியில் அமைந்துள்ள சிறிய தீவு. லோர்ட் ஹாவ் தீவுகளின் கூட்டத்தில் 20 கி.மீ. தென்கிழக்கே உள்ள போல் பிரமிட் உம் அடங்கும். இத்தீவுக் கூட்டம் லோர்ட் ஹாவ் தீவுச் சபையினால் நிர்வகிக்கப்படுகிறது. இவ்வமைப்பானது நியூ சவுத் வேல்ஸ் மாநிலத்தின் 175 உள்ளக அமைப்புகளில் ஒன்றாகும். இது ஆஸ்திரேலியாவின் உள்ளூராட்சிப் பகுதிகளுள் அடங்காது. எனவே இது "இணைக்கப்படாத பகுதி" (*unincorporated area*) என அழைக்கப்படுகிறது. இத்தீவுச் சபையினால் தன்னாட்சி முறையில் ஆளப்படுகிறது. லோர்ட் ஹாவ் தீவு அதன் தனித்தன்மையான அழகிற்காகவும், இங்குள்ள பல்லின உயிரினங்களுக்காகவும், இத்தீவு உலகப் பாரம்பரியக் களமாக 1982 ஆம் ஆண்டில் அறிவிக்கப்பட்டது.

இத்தீவின் பொதுவான நேர வலயம் UTC+10:30. கோடை நேர பகலொளி சேமிப்புக் காலத்தில் அரை மணி நேரம் முன் தள்ளப்படும் (ஒருங்கிணைந்த அனைத்துலக நேரம்+11).

## வரலாறு

லோர்ட் ஹாவ் தீவு 1788, பெப்ரவரி 17 ஆம் நாள் லெப். ஹென்றி லிட்ஜ்பேர்ட் போல் என்பவர் தலைமையிலான "எச்எம்எஸ் சப்ளை" என்ற கப்பல் மாலுமிகளினால் கண்டுபிடிக்கப்பட்டது. இவர் அந்நேரம் பொட்டனி விரிகுடாவில் இருந்து நோர்போக் தீவுக்கு குற்றவாளிகளை ஏற்றிக் கொண்டு அங்கு குடியேற்றத் திட்டத்தை ஆரம்பிக்கச் செல்லும் வழியில் இத்தீவைக் கண்டுபிடித்தார். திரும்பி வரும் வழியில் 1788 மார்ச் 13 ஆம் நாளில் தனது சிறு குழுவொன்றை அத்தீவுக்கு அனுப்பினார். மனிதவாழ்வற்ற தீவாக அது அப்போது இருந்தது. அத்துடன் தெற்கு பசிபிக்கின் பொலினீசிய மக்கள் எவரினதும் காலடி பட்டிருக்கவில்லை. இப்பகுதியில் உள்ள லிட்ஜ்பேர்ட் மலை, போல் பிரமிட் ஆகியன இவரது நினைவுப் பெயர்களாகும். இத்தீவின் பெயர் முடியரசின் முதலாவது பிரதிநிதி (1st Earl) ரிச்சார்ட் ஹாவ் என்பாரின் நினைவாகச் சூட்டப்பட்டது.

## குறிப்புகள்

## வெளி இணைப்புகள்

* Lord Howe Island Tourism Association web site (Regarded by local residents as the "Official" home page)
* World heritage listing for Lord Howe Island
# குசுக்கோ

| குசுக்கோ
Cuzco, Qusqu |
| --- |
| Top: Plaza de Armas, Middle left: Temple of Coricancha, Middle right: Aerial view of Cusco, Bottom left: Sacsayhuamán, Bottom right: Cathedral of Cusco |
|  கொடி |
| அடைபெயர்(கள்): La Ciudad Imperial(The Imperial City) |
|  குசுக்கோவின் மாவட்டங்கள் |
| Country | Peru |
| Region | Cusco |
| Province | குசுக்கோ மாகாணம் |
| Founded | 1100 A.D. 1st |
| அரசு |
|  • வகை | மக்களாட்சி |
|  • நகரத்தந்தை (Mayor) | Marina Sequeiros Montesinos |
| பரப்பளவு |
|  • மொத்தம் | 70,015.3 km2 (27,033 sq mi) |
| ஏற்றம் | 3,310 m (10,860 ft) |
| மக்கள்தொகை 2007 |
|  • மொத்தம் | 3,48,935 |
| நேர வலயம் | ஒசநே-5 (PET) |
|  • கோடை (பசேநே) | ஒசநே-5 (PET) |
| இடக் குறியீடு | 84 |
| இணையதளம் | www.municusco.gob.pe |

**குசுக்கோ** என்பது பெரு நாட்டின் தென்கிழக்குப் பகுதியில் உள்ள ஒரு நகரம். இந்நகரம் அந்தீசு மலைத்தொடரில் உள்ள உருமாம்பா பள்ளத்தாக்கில் அமைந்துள்ளது. 348,935 மக்கட்தொகையைக் கொண்ட இதுவே குசுக்கோ மாகாணத்தின் தலைநகரமும் ஆகும். இது கடல்மட்டத்தில் இருந்து 3300 மீட்டர் உயரத்தில் உள்ளது. இந்நகரம் பண்டைய இன்காப் பேரரசின் தலைநகராகவும் விளங்கியுள்ளது. 1983-ஆம் ஆண்டு யுனெஸ்கோ இதனை உலகப் பாரம்பரியக் களமாக அறிவித்தது. இது தற்போது புகழ்பெற்ற சுற்றுலாப் பகுதியாக உள்ளது. இங்கு ஆண்டுதோறும் ஒரு மில்லியன் பார்வையாளர்கள் வருகின்றனர். பெரு அரசு இதனை பெரு நாட்டின் வரலாற்றுத் தலைநகரமாக அறிவித்துள்ளது.

குசுக்கோ என்னும் இப்பெயர் கெச்சுவ மொழிச் சொல்லான குசுக்கோ வான்கா (ஆந்தை மலை எனப்பொருள் தருவது) என்னும் சொல்லில் இருந்து உருவானது.
# மரபியல்

DNA, the molecular basis for inheritance. Each strand of DNA is a chain of nucleotides, matching each other in the center to form what look like rungs on a twisted ladder.
**மரபியல் (Genetics)** அல்லது **பிறப்புரிமையியல்** என்பது மரபணுக்கள், பாரம்பரியம் மற்றும் உயிரினங்களுக்கு இடையேயான வேறுபாடுகள் குறித்த அறிவியல் துறையாகும். நெடுங்காலமாகவே தாவரங்கள் மற்றும் விலங்குகளின் மரபுப் பண்புகள் பற்றிய விழிப்புணர்வு மனிதர்களுக்கு இருந்தது. அந்த அறிவே விவசாயத்தில், தாவரங்களிலும், கால்நடைகளிலும் தேர்வு இனப்பெருக்கம் (selective breeding) மூலம் அவற்றை முன்னேற்ற உதவியது. இருப்பினும், 19 ஆம் நூற்றாண்டின் நடுப்பகுதியில் கிரிகோர் ஜோஹன் மெண்டல் **(Gregor Johann Mendel)** என்பவரின் மரபியல் சம்பந்தமான ஈடுபாட்டின் பின்னரே, நவீன மரபியலானது வளர்ச்சியுற்று, முழுமையான ஆராய்ச்சிக்குட்படுத்தப்பட்டது. கிரீகர் மெண்டலுக்கு மரபியலின் அடிப்படை நுட்பங்கள் புரிந்திருக்காவிடினும், உயிரினங்களின் பாரம்பரிய இயல்புகளுக்குக் காரணம், பரம்பரையூடாகக் கடத்தப்படக் கூடிய ஏதோ சில அலகுகளே என்பதை அறிந்திருந்தார். அவையே பின்னர் மரபணு அல்லது பரம்பரை அலகு என அறியப்பட்டது. தற்காலத்தில், மரபணுக்கள் பற்றி ஆராய்வதற்கான முக்கிய கருவிகளையும், கோட்பாடுகளையும் மரபியல் ஆராய்ச்சி வழங்குகிறது.

சந்ததிகளூடாகக் கடத்தப்படக்கூடிய பாரம்பரிய இயல்புகள் யாவும் டி.என்.ஏ யில் இருக்கும் மரபணுக்களில் நியூக்கிளியோட்டைடுக்கள் (Nucleotide) ஒழுங்குபடுத்தப்படும் வரிசை முறையில் தங்கியிருக்கும். டி.என்.ஏ யானது ஒன்றுக்கொன்று எதிர்நிரப்பு இயல்புடைய இரு இழைகளால் ஆனது (டி.என்.ஏ யின் படத்தைப் பார்க்க). இந்த இழைகள் ஒவ்வொன்றும் தனித்தனியே ஒரு புதிய துணை இழையைத் தோற்றுவிக்கும் தன்மையைக் கொண்டிருப்பதனால், நகல் எடுக்கும் செயல்முறை மூலம், அவை சந்ததியூடாக இயல்புகளைப் பரம்பரை பரம்பரையாகத் தொடர்ந்து கடத்த உதவும்.

ஒரு உயிரினத்தின் தோற்றம் இயல்புகளைத் தீர்மானிப்பதில் மரபியல் மிக முக்கியப் பங்கு வகித்த போதிலும், அந்த உயிரினத்தில் சூழல் ஏற்படுத்தும் தாக்கத்தைக் கொண்டே அந்த உயிரினத்தின் இறுதியான தோற்றம், இயல்புகள் தீர்மானிக்கப்படுகின்றன.

## வெளி இணைப்புகள்

### தொடர்புடைய இதழ்கள்

* *இயற்கை மரபியல்*
* *இயற்கை மறு ஆய்வு மரபியல்*
* *மனித மூலக்கூறு மரபியல்* பரணிடப்பட்டது 2008-10-07 at the வந்தவழி இயந்திரம்
* *மனித மரபியலுக்கான அமெரிக்க இதழ்* பரணிடப்பட்டது 2005-09-14 at the வந்தவழி இயந்திரம்
* Nature Genomics
* *மனித மரபியலுக்கான ஐரோப்பிய இதழ்*
* *Pharmacogenetics*
* *மரபியல் மருத்துவ இதழ்*
* *மேம்பட்ட மரபியல்*
* *மரபியல் மறு ஆய்வு ஆண்டு மலர்*
* *மரபணு மற்றும் வளர்ச்சி*
* *பாரம்பரியம் பற்றிய இதழ் பரணிடப்பட்டது 2005-05-26 at the வந்தவழி இயந்திரம்*

### பிற

* மரபியல் கல்விக்கூடம் பரணிடப்பட்டது 2015-07-22 at the வந்தவழி இயந்திரம்
* மரபியலுக்கான இணைய நூலகம்
* வில்லியம் பேட்சனால் ஆதம் செட்குவிக்கிற்கு 1905-ல் எழுதப்பெற்ற ஒரு மடல் பரணிடப்பட்டது 2005-03-11 at the வந்தவழி இயந்திரம்

## அடிக்குறிப்பு

| மரபியல் உட்பிரிவுகள் |
| --- |
| செம்மரபியல் | சூழல் மரபியல் | மூலக்கூறு மரபியல் | உயிர்த்தொகை மரபியல் | Quantitative genetics |
| **Related topics:** Genomics | Reverse genetics |

 *உயிரியல் தொடர்பான இக்கட்டுரை, வளர்ச்சியடையாத குறுங்கட்டுரை ஆகும். இதைத் தொகுப்பதன் மூலம் நீங்கள் இதன் வளர்ச்சியில் பங்களிக்கலாம்.*
# புற்றுநோயியல்

புற்றுநோய் மருத்துவர்| தொழில் |
| --- |
| பெயர்கள் | மருத்துவர், சிறப்பு மருத்துவர் |
| வகை | சிறப்பு மருத்துவம் |
| செயற்பாட்டுத் துறை | மருத்துவம் |
| விவரம் |
| தேவையான கல்வித்தகைமை | Doctor of Medicine, Doctor of Osteopathic Medicine Residency Fellowship |
| தொழிற்புலம் | மருத்துவமனைகள், குறுமருத்துவ மனைகள் |

**புற்றுநோயியல்**  (*Oncology*) என்பது புற்றுநோய் தொடர்பான மருத்துவத் துறை ஆகும். கிரேக்கத்தில் *ஒன்கோசு* (ὄγκος), என்பது திரள், பொருண்மை, அல்லது கட்டி (உயிரியல்) எனவும் *-லாஜி* (-λογία), என்பது "கற்கை") எனவும் பொருள்படும்; இதனைக்கொண்டே புற்றுநோயியல் ஆங்கிலத்தில் *ஓன்கோலாஜி* என அழைக்கப்படுகிறது. இத்துறையில் சிறப்பு மருத்துவக் கல்வி பெற்ற மருத்துவர் *புற்றுநோய் மருத்துவர்* அல்லது *ஓன்கோலாஜிஸ்ட்* என அழைக்கப்படுகிறார்.

புற்றுநோயியல் மருத்துவத்தில்:

* ஒரு நோயாளிக்கு புற்றுநோய் உள்ளதா என நோய் கண்டறிதல்
* சிகிட்சை (காட்டாக அறுவைச் சிகிச்சை, வேதிச்சிகிச்சை, கதிர் மருத்துவம் மற்றும் பிற செய்முறைகள்)
* புற்றுநோய்களை வெற்றிகரமாக குணப்படுத்திய பிறகு தொடர் கண்காணிப்பு
* இறுதிநிலை புற்றுநோய் நோயாளிகளுக்கு நோய் தணிப்பு பேணல்
* புற்றுநோய் கவனிப்பு குறித்த நன்னெறி ஐயங்கள்
* தேடிக் காணலுக்கான முயற்சிகள்:
	+ பொதுமக்களிடையே, அல்லது
	+ நோயாளிகளின் உறவினர்களிடையே (மார்பகப் புற்றுநோய் போன்ற பரம்பரை அடிப்படையில் ஏற்படுவதாக நம்பப்படும் புற்றுநோய்களுக்கு)

## மேலும் அறிய

* Vickers, A., Banks, J., et al. Alternative Cancer Cures: "Unproven" or "Disproven"? CA Cancer J Clin 2004 54: 110-118. Full text online

## வெளி இணைப்புகள்

* Oncology திறந்த ஆவணத் திட்டத்தில்
* Oncowiki: A Wiki based repository of Cancer Chemotherapy Regimens
* European Society for Medical Oncology
# உயிரணு உயிரியல்

உயிரணுக்களின் உள்ளடக்கங்களையும் அவற்றின் மூலக்கூறுகளின் செயற்பாடுகளையும் அறிந்து கொள்ளல்**உயிரணு உயிரியல்** அல்லது **கலவுயிரியல்** (Cell biology) என்பது உயிரணுக்களைப் பற்றிய அறிவியல் கல்வி ஆகும், இங்கு அவற்றின் இயல்பு, கட்டமைப்பு, புன்னங்கங்களின் அமைப்பு, தொழிற்பாடு, அவை அமைந்துள்ள சூழலுடன் ஏற்படும் இடைவினைகள், வாழ்க்கை வட்டம், கலப்பிரிவு, இறப்பு என்பன ஆராயப்படுகின்றது. இவை நுண்நோக்கி கொண்டு மற்றும் மூலக்கூற்றுத் தரத்தில் ஆராயப்படுகின்றது. உயிரணு உயிரியலில் நிகழும் ஆராய்வுகளால் பாக்டீரியா, முதலுயிரி போன்ற ஒருகல உயிரிகளின் மற்றும் சிறப்பு உயிரணுக்களால் உருவான மனிதர் போன்ற பல்கல உயிர்களின் பல்வகைமை தெளிவாக அறியப்படுகின்றது.

உயிரணுக்களையோ அல்லது அவற்றின் உள்ளடக்கங்களையோ அவற்றின் தொழிற்பாடு தொடர்பாக ஆராய்வது உயிரியல் அறிவியலில் முதன்மையானது. உயிரணுக்களின் ஒற்றுமை, வேற்றுமைகள் பற்றிய அறிவு வெவ்வேறு துறைகளுக்கு துணை நிற்கின்றது; மூலக்கூற்று உயிரியல், புற்றுநோய் ஆராய்ச்சி, உயிர் வளர்ச்சியியல் போன்ற துறைகள் இதற்கு எடுத்துக்காட்டாக உள்ளன. உயிரணு உயிரியல் ஆராய்வு வேறு துறைகளான மரபியல், உயிர் வேதியியல், மூலக்கூற்று உயிரியல், நோய் எதிர்ப்பியல், உயிர் வளர்ச்சியியல் என்பவற்றுடன் நெருங்கிய தொடர்பைக் கொண்டுள்ளது.

## நிகழ்வுகள்

ஒரு உயிரணுவில் பற்பல நிகழ்வுகள் நடைபெறுகின்றன, உயிரணுக்களின் வகையைப் பொறுத்தும் உயிரினத்தின் தேவையைப் பொறுத்தும் உயிரணுக்கு உயிரணு இவை வேறுபடுகின்றது, ஆனால் அனைத்து உயிரணுக்களுக்கும் பொதுவான நிகழ்வுகளும் உண்டு.

1. புரதத்தொகுப்பும் பின்னர் தொகுக்கப்பட்ட புரதத்தை நகர்த்துதலும்
2. மூலக்கூறுகளை உயிரணுக்குள்ளேயும் வெளியேயும் செலுத்துதல்
3. தன்னிச்சைத் தின்குழியம் - இந்நிகழ்வில் ஒரு உயிரணு தனது சொந்த நுண் உறுப்பையோ அல்லது ஆக்கிரமித்த நுண் உயிரிகளையோ "தின்னுதல்" (உட்கொள்ளல்)
4. ஓட்டல் - இரு அண்மித்த உயிரணுக்களை ஒன்றுடன் ஒன்று ஒட்டுவதன் மூலம் இழைய அமைப்பைப் பேணுதல்
5. இனப்பெருக்கம் - விந்தணுவும் சூலும் இணைவதால் கருக்கட்டல் நிகழ்வு உண்டாகின்றது
6. உயிரணு அசைவு - வேதி ஈர்ப்பு, சுருக்கம், பிசிர், கசையிழை

## மேற்கோள்கள்
# நோய்க் கிருமிக் கோட்பாடு

**நோய்க் கிருமிக் கோட்பாடு** (Germ theory of disease) என்பது மனிதருக்கு உண்டாகும் பல நோய்கள் நுண் கிருமிகளால் உண்டாக்கப்படுபவை என்ற கோட்பாடு ஆகும். இந்தக் கோட்பாடு 19ம் நூற்றாண்டில் அறிமுகப்படுத்தப்பட்டது. இன்று மிக உறுதியாக இது நிறுவப்பட்டுள்ளது. நவீன மருத்துவத்தின் முக்கிய கோட்பாடுகளில் இதுவும் ஒன்றாகும்.

## மேற்கோள்கள்